

# üllés nagyközség polgármestere

🖃 *6794 Üllés, Dorozsmai út 40.*

🕿 *62/282-122*

🖷 *62/582-050,* ![MCj03002290000[1]]()*:* *polgarmester@ulles.hu*

|  |
| --- |
| Tárgy: A személyes gondoskodást nyújtó szociális ellátásokról és azok térítési díjáról szóló 6/2014.(IV.10.)önkormányzati rendelet módosítása Az előterjesztést tárgyalja: Ügyrendi Bizottság, Pénzügyi Bizottság és Képviselőtestület**Üllés Nagyközségi Képviselőtestület** *Ü l l é s* *Tisztelt Képviselőtestület!* |

A Csongrád Megyei Kormányhivatal 2015. júniusában ellenőrzést tartott a szociális étkeztetés kapcsán.

Az ellenőrzés során megállapításra került, hogy jogszabályellenes a fenntartó szociális étkeztetésre vonatkozó térítési díj szabályozása a jövedelemmel nem rendelkező ellátottak esetében.

Jelen rendelet 3.§ (3) bekezdése szerint a jövedelemmel nem rendelkező ellátottak is fizetnek térítési díjat, 25 Ft/adagot.

A szociális igazgatásról és szociális ellátásokról szóló 1993. évi III. törvény (továbbiakban: Szoctv.) 114.§ (3) bekezdés a) pontja alapján a fenntartó ingyenes ellátásban részesíti azt az ellátottat, aki jövedelemmel nem rendelkezik.

*(Korábban is volt „0” Ft-os személyi térítési díj, azonban ez akkor gazdaságossági szempontok miatt megszüntetésre került, mivel a 312 Ft-os intézményi térítési díj áfáját be kellett fizetni. Ez szabályozás akkor nem volt jogszabályellenes, az azóta a Szoctv. változása miatt vált azzá.)*

A rendelet az alábbi kiegészítéssel felel meg a hatályos jogszabályi feltételeknek:

3.§ (3) bekezdés…..

A szociális étkeztetés személyi térítési díja differenciáltan kerül megállapításra az alábbiak szerint:

„……a) Ha jövedelemmel nem rendelkezik, a térítési díj: 0 Ft,….”

A fentiekre figyelemmel javaslom a rendeletmódosítás elfogadását.

Ü l l é s, 2015. szeptember 16.

Nagy Attila Gyula

polgármester

**ELŐZETES HATÁSVIZSGÁLATI LAP**

(a jogalkotásról szóló 2010. évi CXXX. törvény 17. §-a alapján)

A tervezett jogszabály várható következményei, különösen

*I. társadalmi hatásai*: az étkeztetés kedvezőbb lesz a jövedelemmel nem rendelkezők számára.

*II. gazdasági hatásai*: -

*III. költségvetési hatásai*: az önkormányzat bevételtől esik el.

*IV. környezeti következményei*: a tervezetnek környezeti hatása nincs.

*V. egészségi következményei*: terveznek egészségi hatása nincs

*VI. adminisztratív terheket befolyásoló hatásai*: egyszeri rendeletalkotási tevékenység

*VII. megalkotásának szükségessége*: a helyi rendelet jelenlegi szabályozása jogszabályellenes. Amennyiben ez a Szoctv. rendelkezéseinek megfelelően módosításra nem kerül, úgy a Csongrád Megyei Kormányhivatal az ellátás működési engedélyét ideiglenes hatályú bejegyzésre módosíthatja, illetve egyéb jogkövetkezményt is megállapíthat.

*VIII. a jogalkotás elmaradásának várható következményei*: törvényességi észrevétel

*IX. alkalmazásához szükséges személyi, szervezeti, tárgyi és pénzügyi feltételek:* nem igényel többlet munkaerőt, sem szervezeti, tárgyi, pénzügyi feltételt.

Üllés Nagyközség Képviselőtestületének

…../2015.(IX.23.)önkormányzati rendelete a

**A személyes gondoskodást nyújtó szociális ellátásokról és azok**

**térítési díjáról**

Üllés Nagyközség Képviselőtestülete

„A személyes gondoskodást nyújtó szociális ellátásokról és azok térítési díjáról” szóló 6/2014.(IV.10.)önkormányzati rendeletét (*továbbiakban: Rendelet)*

*az Alaptörvény 32. cikk (2) bekezdésében, kapott felhatalmazás alapján,*

*valamint a szociális igazgatásról és a szociális ellátásokról szóló 1993. évi III. tv. (a továbbiakban: Sztv.) 60. § (4) bekezdés, 62. § (2) bekezdés, 92.§ (2) bekezdésében foglalt felhatalmazás alapján*

az alábbiak szerint módosítja:

1.§

**A Rendelet 3.§ (3) bekezdése az alábbi a) ponttal egészül ki:**

*a)Ha jövedelemmel nem rendelkezik, a térítési díj: 0 Ft,*

(a (3) bekezdés jelenlegi pontjai a kiegészítés miatt átszámozódnak: a jelenlegi a) pontja b) pontra; a jelenlegi b) pontja c) pontra; a jelenlegi c) pontja d) pontra)

2.§

Ez a Rendelet 2015. október 1. napján lép hatályba. A hatálybalépést követő napon a rendelet hatályát veszti.

Ü l l é s, 2015. szeptember 22.

Nagy Attila Gyula Dr. Sugár Anita

polgármester jegyző

A rendelet kihirdetve:

2015. szeptember 23.

Dr. Sugár Anita

jegyző

Üllés Nagyközség Képviselőtestületének

**6 /2014.(IV.10.)** **önkormányzati rendelete**

**A személyes gondoskodást nyújtó szociális ellátásokról és azok**

**térítési díjáról**

- egységes szerkezetbe foglalva a 11/2014.(IX.25.)önkormányzati rendelettel és a ……/2015.(IX.23.)önkormányzati rendelettel –

Üllés Nagyközség Képviselőtestülete az Alaptörvény 32. cikk (2) bekezdésében, kapott felhatalmazás alapján, valamint a szociális igazgatásról és a szociális ellátásokról szóló 1993. évi III. tv. (a továbbiakban: Sztv.) 60. § (4) bekezdés, 62. § (2) bekezdés, 92.§ (2) bekezdésében foglalt felhatalmazás alapján, a személyes gondoskodást nyújtó ellátásokról valamint azok térítési díjáról a következőképpen rendelkezik:

**1.§**

(1) Üllés Nagyközségi Önkormányzat (továbbiakban: önkormányzat) a szociálisan rászoruló személyek részére a (2) bekezdésben felsoroltak szerinti személyes gondoskodást nyújtó alapellátást biztosít. A személyes gondoskodás keretében nyújtott szociális alapszolgáltatást a Homokháti Kistérség Többcélú Társulása Integrált Szociális és Gyermekjóléti Központ (6787 Zákányszék, Dózsa György utca 44. továbbiakban: Intézmény) intézményen keresztül látja el – kivétel a (2) bek. a-b) pontjai.

(2) Szociális alapszolgáltatások:

1. tanyagondnoki szolgáltatás
2. étkeztetés
3. házi segítségnyújtás
4. jelzőrendszeres házi segítségnyújtás
5. közösségi ellátások
6. támogató szolgáltatás
7. nappali ellátás

**2.§.**

**Tanyagondnoki szolgáltatás**

(1) A tanyagondnoki szolgáltatás feladatait a tanyagondnokok a (4) bekezdés szerinti körzethatárok alapján látják el, és ennek keretében a következő szolgáltatásokat végzik:

1. közreműködés az étkeztetésben
2. közreműködés a házi segítségnyújtásban
3. közreműködés a közösségi és szociális információk szolgáltatásában
4. közreműködés az egyéb alapszolgáltatásokhoz való hozzáférésben
5. az egészségügyi ellátáshoz való hozzájutás segítése
6. gyermekszállítás, óvodások, iskolások, fiatalok szállítása
7. a közösségi, művelődési, sport- és szabadidős rendezvények szervezése, segítése
8. egyéni hivatalos ügyek intézésének segítése, lakossági igények továbbítása
9. egyéb lakossági szolgáltatások biztosításában való közreműködés
10. közvetett önkormányzati feladatok megoldását segítő szolgáltatások: ételszállítás önkormányzati intézményekbe, önkormányzati, intézményi információk közvetítése
11. közreműködés a tömegközlekedéshez való hozzájutásban
12. munkásjárat működtetése esetenként

(2) A tanyagondnoki szolgáltatás térítésmentes ellátás.

(3) A Tanyagondnoki Szolgálat 3 fő tanyagondnok közreműködésével valósul meg.

(4) A tanyagondnokok által ellátandó körzetek megoszlása:

I. számú tanyagondnoki körzet:

* Rózsa dűlő: 1-158. házszámig
* Árpád dűlő: 1-56. házszámig
* Petőfi dűlő: 181-199 házszámig
* Kossuth dűlő: 45-125 házszámig

II. számú tanyagondnoki körzet:

* Árpád dűlő: 96-174 házszámig
* Petőfi dűlő: 26-125 házszámig és 160-180 házszámig

III. számú Tanyagondnoki körzet

* Árpád dűlő: 57-95 házszámig
* Kossuth dűlő: 1-44 házszámig
* Petőfi dűlő: 1-25 házszámig és 126-159 házszámig

**3. §**

**Étkeztetés**

1. Szociálisan rászorult az a személy, aki
	1. 65 év feletti
	2. 60 év feletti és

aa) egyedül élő

ab) ha egészségi állapota (háziorvos által kiadott igazolás alapján) indokolja a szociális ellátását

* 1. 60 év alatti személy, akinek egészségi állapotára tekintettel háziorvosa szociális étkezés igénybevételét kifejezetten javasolja
	2. súlyosan fogyatékos személy (külön jogszabály szerinti igazolással)
	3. szenvedélybeteg, vagy pszichiátriai beteg (szakorvosi igazolással)
	4. hajléktalan.

(2) A szociális étkezés intézményi térítési díja a szolgáltatási önköltség és a tárgyévi normatív állami hozzájárulás különbözete alapján 312 Ft + ÁFA.

(3) A szociális étkeztetés személyi térítési díja differenciáltan kerül megállapításra az alábbiak szerint:

KIEGÉSZÜL: a) Ha jövedelemmel nem rendelkezik, a térítési díj: 0 Ft,

b) Ha az egy főre eső jövedelem nem haladja meg az öregségi nyugdíj legkisebb összegének 110 %-át, a térítési díj: 20 Ft + ÁFA,

c) Ha az egy főre eső jövedelem az öregségi nyugdíj legkisebb összegének 110-180 %-a között van, a térítési díj: 170 Ft+ÁFA,

d) Ha az egy főre eső jövedelem az öregségi nyugdíj legkisebb összegének 180 %-át meghaladja: 312 Ft+ÁFA.

(4) Az étel kiszállítása esetén a személyi térítési díj 70 Ft-tal emelkedik. Ha az étel kiszállítása közös háztartásban élő személyek részére történik, a kiszállításért fizetendő személyi térítési díjat csak egy személyre lehet megállapítani.

(5) Az ellátott köteles a szolgáltatás felülvizsgálatában együttműködni. Ha az együttműködést megtagadja, az ellátás a hónap utolsó napjával megszüntetésre kerül.

(6) Az ellátott kérheti a szolgáltatás szüneteltetését, maximum 1 hónapra. Az 1 hónap eltelte után újbóli igénylés nélkül a szolgáltatás megszüntetésre kerül.

(7) Az ellátott a diétás étkezést orvosi javaslatra jogosult igénybe venni.

**4. §**

**A térítési díj befizetése és ellenőrzése**

A 3.§-ban megállapított ellátás után fizetendő térítés díjat az igénybevétel napjától havonként, a tárgyhónapot követő hónap 10. napjáig kell megfizetni az Üllési Önkormányzati Konyha pénztárába, az általa kiállított számla ellenében.

**5. §**

**Záró rendelkezések**

(1) Ez a rendelet 2014. május 1. napján lép hatályba. Rendelkezéseit a folyamatban lévő és jogerősen még el nem bírált kérelmekre is alkalmazni kell.

 *(2) E rendelet hatálybalépésével egyidejűleg hatályát veszti a Képviselőtestület – 29/2012.(XII.13.)önkormányzati rendelettel egységes szerkezetbe foglalt - „A személyes gondoskodást nyújtó szociális ellátásokról és azok térítési díjáról” szóló 5/2012.(III.09)önkormányzati rendelete.*

Üllés, 2014. április

 Nagy Attila Gyula s.k. Dr. Sugár Anita s.k.

 polgármester jegyző

Egységes szerkezetbe foglalva:

2014. szeptember 26.

Dr. Sugár Anita s.k.

jegyző

Egységes szerkezetbe foglalva:

2015. szeptember 23.

Dr. Sugár Anita jegyző